फिर पलटी बिनैण खाप, धरने का समर्थन करने का ऐलान
नरवाना | जाटआरक्षण आंदोलन में अब तक सबसे बड़ी बिनैण खाप ने पैर नहीं रखा था, लेकिन गुरुवार को दनौदा बिनैण खाप के चबूतरे पर हुई पंचायत में खाप के प्रतिनिधियों ने आपसी मनमुटाव को भूलाकर जाट आरक्षण के लिए एकत्र होकर लड़ने का ऐलान कर दिया है। रविवार को धरना स्थल से कृष्ण पाला के नेतृत्व में एक दल चबूतरे पर पहुंचा और खाप से सहयोग की अपील की। इसके बाद बिनैण खाप के प्रधान नफे सिंह नैन की अगुवाई में खाप के अन्य लोग भी धरने में शामिल हुए। इससे पहले गुरुवार को दनौदा चबूतरे पर हुई पंचायत में बिनैण खाप ने आपसी मनमुटाव के कारण धरने का समर्थन करने से साफ मना कर दिया था। दूसरी तरफ पुलिस सुरक्षा बल भी धरने स्थल के नजदीक तैनात है। 5वें दिन के धरने में मुख्य रूप से ईश्वर नैन, रघबीर नैन, सत्यवान नैन, बिन्द्र नैन, पाला राम, कृष्ण मौजूद रहे।
बिनैण खाप के लोगों के साथ धरने में शामिल होने जाते प्रधान नफे सिंह नैन।
hin_Deva hin_Deva hin_Deva